

Male: Ilja Siroð tuli Eesti meistriks06.08.2017
Tallinnas kuus päeva kestnud Eesti meistrivõistlused males võitis meestest Sillamäe SK Kalev esindaja Ilja Siroð. 87aastase Eesti malemeistrivõistluste ajaloo jooksul tuli Ida-Virumaa klubi esindav maletaja Eesti meistriks esimest korda.
Siroð kogus seitsmest võimalikus 5,5 punkti, ta võitis neli partiid ja viigistas kolm mängu.
19aastane Ilja Siroð osales meeste meistrivõistlustel viiendat korda, senised kohad olid järgmised: 2013. ja 2014. - 9., 2015 - 6. ja 2016. - 8.
Ida-Virumaale tuli ka hõbemedal, mille sai Dmitri Petrov Kohtla-Järve Diagonaalist, kes kogus 5 punkti. Hõbedaid anti välja kaks, neist teise sai Tallinna MK esindaja Kirill Chukavin. Kõik kolm said medali ka U20 vanuseklassis.
Meestest oli viies 4,5 punkti kogunud Narva SK Maletäht esindaja Roman Jeþov ning meestest kuus ning U20 klassis neljas oli sama palju punkte kogunud Aleksei Garanin Narva Maleklubist Avesta.
Kokku osales meeste turniiril 20 maletajat, neist seitse Ida-Virumaalt.
Tegu oli 87. meistrivõistlustega ning Siroð on esimene maletaja, kes Ida-Virumaa lipu all on tulnud Eesti meistriks. Seni olid Ida-Virumaa klubide esindajatest Jeþov, kel kirjas 2011. ja 2015. aastast teine ning 2012. aastast 3. koht ning Aleksandr Voldin, kes Kohtla-Järve Valge Ratsu esindajana oli 2009. aastal teine ja 2006. aastal kolmas (lisaks on Volodin tallinna Vabaetturi eest saanud 2016. aastal teise koha). Sellesse ritta saab lisada Narvat esindanud Vladimir Þavaronkovi pronksi 1996. aastast.
Ida-Virumaa juurtega maletajatest on kaks medalit saanud Kohtla-Nõmmelt pärit Lembit Oll, kes aga sai 1982. aastal kulla ja 1986. aastal hõbeda esindades Tallinnat.
Naisi (kõik nad kuulusid U20 vanuseklassi) oli turniiril kaheksa, neist kolm Kiviõli maleklubist Lootus. Lootuse kolmikust kõrgemia koha sai seitsmest partiist kolm punkti kogunud Elizavetta Bitkova, kes sai viienda koha.
Sportiv.ee